สรรพากรขยายเวลาเปิดฮอตไลน์
กรมสรรพากรขยายเวลาตอบฮอตไลน์ เนื่องจากมีผู้เสียภาษีโทรเข้ามาถามมาตรการภาษีเที่ยวและช็อปช่วยชาติจำนวนมาก
29 ต.ค. 2565

กรมสรรพากรขยายเวลาตอบฮอตไลน์ เนื่องจากมีผู้เสียภาษีโทรเข้ามาถามมาตรการภาษีเที่ยวและช็อปช่วยชาติจำนวนมาก
นายสมชาย แสงรัตนมณีเดช รองอธิบดีกรมสรรพากร เปิดเผยว่า ขณะนี้มีผู้เสียภาษีและประชาชนใช้บริการสอบถามปัญหาภาษีทางโทรศัพท์เป็นจำนวนมาก ส่วนหนึ่งมาจากที่รัฐบาลได้ออกมาตรการภาษีเพื่อสนับสนุนการท่องเที่ยวในช่วงปลายปี 2559 และมาตรการกระตุ้นเศรษฐกิจในช่วงปลายปี 2559 (ช้อปช่วยชาติ) รวมทั้งใกล้ถึงเวลาในการยื่นแบบแสดงรายการภาษีเงินได้บุคคลธรรมดา (ภ.ง.ด.90 ภ.ง.ด.91) ประจำปีภาษี 2559
ดังนั้น กรมสรรพากรจึงจะอำนวยความสะดวกและให้บริการแก่ผู้เสียภาษีมากยิ่งขึ้น โดยการขยายเวลาการให้บริการของศูนย์สารนิเทศสรรพากร  (RD Intelligence Center) โทร.1161 ตั้งแต่บัดนี้จนถึงวันที่ 30 ก.ย. 2560 โดยปฏิบัติงานในและนอกเวลาราชการ ดังนี้
-ธันวาคม 2559 – กันยายน 2560 (ยกเว้น 1 มีนาคม – 8 เมษายน 2560)  วันราชการ เวลา 08.30 – 18.00 น.-1 มีนาคม – 8 เมษายน 2560  วันราชการ เวลา 08.30 – 20.00 น. -วันเสาร์ที่ 4, 11, 18, 25 มีนาคม 2560 และ 1, 8 เมษายน 2560  เวลา 08.30 – 16.00 น. 
ในการขยายเวลาให้บริการดังกล่าว กรมสรรพากรได้จัดเจ้าหน้าที่ให้บริการถึง 120 คู่สาย เพื่อให้ผู้เสียภาษีและประชาชนได้รับบริการที่สะดวกรวดเร็วยิ่งขึ้น นอกจากนี้ ผู้ใช้บริการสามารถรับฟังข้อมูลอัตโนมัติและขอรับเอกสารทางโทรสารได้ทุกวัน ตลอด 24 ชั่วโมง